KSP GHOST STORY NIGHT | Lee Battersby
August 29, 2016 December 28, 2016 leebattersby
Categories: Connor, ksp, writing
← OOOOOHHHHHH, BOOGIE BOOGIE BOOGIE…. Bankbesonderhede – slegs onder die volgende voorwaardes:
Slegs die spesifieke belastingbetalers (individue), publieke amptenare (maatskappye en trusts) en geregistreerde belastingpraktisyns is by magte om bankbesonderhede te wysig. Dokumente wat nodig is om geregistreerde besonderhede op te dateer sluit in: Now showing items 6711-6715 of 6715
Conyn-van Spaendonck MAE; Bos JM; Engel HWB; Groothuis DG; van Knapen F; Weiss JW (Rijksinstituut voor Volksgezondheid en Milieu RIVM, 1986-10-31)
Versteegh JFM; During M; Havelaar AH; Koot W (Rijksinstituut voor Volksgezondheid en Milieu RIVM, 1986-06-30) Kameel – ‘n Foto vir haar man – toortsie.com
Kameel – ‘n Foto vir haar man
April 16, 2018 ~ Kameel
Na ‘n “gesprek” met Hester oor my dae as fotograaf in ‘n studio, plaas ek ‘n vorige bloginskrywing om julle ‘n kykie agter daardie toe gordyne te gee.
Die vrouestem oor die telefoon is half huiwerig, “Ek wil ‘n afspraak maak om een aand in die week fotos te kom neem.” “Dit is in die haak,” antwoord ek, “sê net wanneer en hoe laat,” en met die woorde kry ek ‘n pen en my afspraakboekie gereed. Daar is aarseling aan die anderkant van die lyn, en dan kom die stem in ‘n fluistering, “dit is vir my man, ek wil…… ‘n….. jy weet, kalerige fotos hê.” Net daar stop ek alles, vir ‘n sekond of twee is daar doodse stilte op die lyn, dan sê ek, “As jy pornografiese fotos bedoel, is ek nie die regte fotograaf vir jou nie”. “O, nee!” korrigeer sy vinnig, “nie pornografies nie, net….. wel, kalerig.” Ons maak ‘n afspraak vir dieselfde aand, en die res van die middag maak ek vir my prentjies van die wulpse vrou.
Ek is nie bang vir die menslike liggaam voor my kamera nie. Op daardie stadium het ek fotos vir ‘n agentskap geneem, en meisies het voor my lens die onskuld van die kind tot die slinksheid van ‘n Delila uitgebeeld. Toe die deurklokkie lui stap ek om te gaan antwoord. Twee jong vroue staan voor my; die een wat die fotos wil laat neem stel haarself en haar vriendin voor; ek wys hulle deur studio toe, en laat glad nie blyk hoe stomgeslaan ek is nie. Die jong vrou hier by my is pole verwyder van die prentjie in my kop. Sy is ‘n “plain Jane,” groot gebeend, met blou oë, en haar blonde hare is in ‘n stywe poniestert vasgemaak. Sonder grimering lyk sy vaal en daar is nie ‘n greintjie sensualiteit aan haar nie. Inteendeel sy is baie skaam, en ongemaklik waar sy nou voor my staan.
“Kom sit en vertel my wat jy in gedagte het,” sê ek gerusstellend. Sy is nie lank getroud nie, en wil graag vir haar man ‘n vergroting van haar laat maak waar sy wel…. ‘n bietjie “cleavage,” wys. Sy gee my toestemming om my eie inisiatief te gebruik. Ek glimlag breed (van verligting… en om haar meer op haar gemak te stel,) en sê vol selfvertroue, “Geen probleem nie, ons gaan vir jou man ‘n mooie, mooie foto neem, “cleavage,” en al.” Ek bevind my nou op bekende terrein; in my element spring ek aan die werk; “Eers gaan ek jou grimeer, sonder grimering gaan die ligte jou heeltemal uitwas,” en hiermee trek ek die kwas en verf nader. Op die doek hier voor my begin ek skilder, en sien hoe haar gesig ontspan, en kort-kort breek daar ‘n effense glimlag deur. “So ja, nou vir jou hare;” ek trek die rekkie uit haar hare, “ons laat jou hare loshang, en…“ al geselsende kam ek my vingers deur die blonde massa, “maak dit effens deurmekaar, vir die regte effek.” “Daars hy, kyk hoe pragtig lyk jy nou,” en wys na die spieël teen die een muur. Sy bewonder haarself vir ‘n paar oomblikke, haar oë blink, en daar is ‘n breë glimlag om haar mond. “Nou vir die klere,” sê ek, “jy kan agter daardie skerm uittrek…. net jou boklere, maar hou jou bra aan, ek sal daarmee deel wanneer ek jou drapeer.”
Daar is ‘n prentjie in my kop; alles swart en in die middel van hierdie swart ‘n halflyf foto van ‘n blonde vrou in sagte wit drapeersel. ‘n Sagte maar tog sensuele foto vir die man van haar drome. Sy maak haar verskyning, en ek laat haar op die mat by ‘n lae tafeltjie hurk. Dit is toe ek die deurskynende materiaal om haar begin vou dat ek besef daar is niks waarmee ons ‘n “cleavage,” kan vorm nie…. niks. “Ek is maar plat,” sê sy toe sy sien waar my oë rus. Ek gaan nie met haar stry nie, dus glimlag ek vol vertroue, “Ons kyk wat ons kan doen met dit wat jy het.” “Druk jou bo-arms styf teen jou lyf en bring hulle dan vorentoe;” gewoonlik werk die metode vir die nie so goed bedeeldes. Nogsteeds niks, nie eers ‘n beduidenis van ‘n “cleavage,” nie.
In die skemer studio met net die sagte studioligte aan, is alle skaam weg. Vanwaar haar vriendin sit begin sy lag; eers probeer die blondekop haar lag inhou, maar dan bars sy ook uit van die lag. Ek sien al hoe die mascara traanspore oor haar wange trek, maar hulle lag is so aansteeklik dat ek nie my “pose” kan hou nie, en begin saamlag. “Trek uit daardie bra dat ek kan sien wat daaronder aangaan,” sê ek in die lag. Sy maak so, en ek skud my kop terwyl ek kopkrap. “Ek gaan nog een ding probeer en sowaar ek het nog nooit ensiklopedieë vir dit gebruik nie,” en met die begin ek die lywige boeke onder die swart lap op die tafeltjie voor haar pak. Ek drapeer haar in wit; “nou goed, staan vir my op jou knieë, dan buk jy oor die tafel totdat die ensiklopedieë onder jou borste rus, sak dan bietjie af sodat dit kan opdruk wat daar is, en terselftertyd druk jy jou bo-arms teen jou lyf en dan vorentoe.” Gehoorsaam doen sy dit; drie paar oë staar net na een plek, wagtend op die takboklammers , soos die tweeling van ‘n ribbok wat tussen die lelies wei, waaroor Salomo so in vervoering geraak het. Niks, ons kyk verniet…. want daar is niks.
My model val agteroor en gedrapeer in wit lê sy op die mat en rol soos sy lag. Haar vriendin krul in haar stoel, en ek sak net daar op die grond neer, lam van die lag; Die trane rol oor ons wange; drie vroue lag oor dit wat ‘n suster-eva so graag aan haar man wil gee, maar nie het om te gee nie. Miskien lag ons ook met trane oor ons eie tekorte wat ons minderwaardig laat voel in ons vrouwees. Toe ons uiteindelik tot bedaring kom, kyk ek na die blonde vrou wat op die vloer saam met my sit; haar gesig is sprankelend, haar oë skitter soos diamante. As hierdie blondekop se man weet wat goed is vir hom sal hy die lag in haar wakker maak, dink ek. Salomo het oor meer as net die takboklammers, en borste wat soos torings staan geskryf; hy het die “Sulammitiese” vrou besing en op ‘n stadium gesê “draai jou oë liewer weg van my af, hulle maak my onrustig.”
“Kom” sê ek vir haar, “met jou oë gaan jy vir jou man ‘n liefdeslied sing.” Ek knap haar op en hang ‘n swart fluweelstola om haar skouers… die fokus moet op haar oë wees. Sy neem haar posisie in, “Ek gaan jou deur die hele proses praat,” sê ek van agter die kamera. Deur die lens hou ek haar dop; die vrou hier voor my is soos klei in my hande, “Frame for frame I molded her into the image I had in mind,” en terselftertyd hoop ek haar man sal haar teen hom vashou soos die seëlring op sy bors.
Posted in Die lewe met 'n tikkie humor,Uncategorized
‹ PreviousJohanna se LCHF-verhaal
Next ›Kan ek geld leen, asseblief?
56 thoughts on “Kameel – ‘n Foto vir haar man”
April 16, 2018 om 12:20 nm
Sjoe Kameel…ek wens jy kon ‘n foto van my neem. Ek is bevrees jy sou ook nie by my met ensiklopsdieë reggekom het nie.Klink of jy presies weet wat jy doen. Hierdie was nou so ‘n lekker leesstuk!
April 16, 2018 om 12:31 nm
Perdebytjie ek het myself so uitgelewe met soveel verskillende mense, en daar was soveel lag. My “aim” was dat die model die sessie netso sal geniet… en so baie het gesê hulle was so op hulle senuwees toe hulle gekom het maar was so spyt toe alles verby was. Ek het ouer vroue ook afgeneem en hul mans was heel tevrede met die resultaat 😀😀😀 cleavage of te nie.
April 16, 2018 om 2:33 nm
Dis waar Camilla haar inspirasie gekry het☺️
April 16, 2018 om 2:35 nm
Definitief van my dramakant af 😊
April 16, 2018 om 12:37 nm
Ai Kameel, ek glo dit was pragtige foto’s! Wanneer skryf jy jou pragtige storeboek?
April 16, 2018 om 12:42 nm
Ooo seegogga jy praat nou iets waaroor ek vanoggend met die Here oor gesels het. Hoe skryf ek my lewensverhaal… waar begin ek. Daar is so baie seerkry mense by betrokke… mag ek oor al hierdie seer skryf.
April 16, 2018 om 12:50 nm
Hier het jy nou met jou skryftalent en jou wonderlike talent as fotograaf, dit reggekry om my saam met jou in jou studio in te neem en my te ‘wys’ wie Kameel is. Wow!!!
April 16, 2018 om 1:10 nm
Dankie Una. Ek glo dis my kuns of seker dramakant wat ek daar kon uitleef. Daar is ‘n groot verskil tussen vuil en kunstige fotos.
April 16, 2018 om 1:07 nm
Sjoe Kameel my fotos lyk nou maar heel vaal vir my; jy het ‘n oog en ‘n hand wat kan skryf.
In Engelse weergawes van die Bybel word die term “found favour in your eyes” baie gebruik, wat in Afr. o.a. met goedgesind vertaal word. Ek is seker jou foto en sy vrou found favour in the eyes van haar man.
April 16, 2018 om 1:17 nm
Dankie Abrie 😀 Ek hoop hy pas haar soos goud op. Wat jou fotos aan betref 😀😀😀😀 moenie ophou nie, jou natuurfotos found favour in our eyes!!
April 16, 2018 om 1:31 nm
Van nou af neem ek net fotos van oë…
April 16, 2018 om 1:40 nm
Abrie!!!! 😂😂😂😂😂 Skoenmaker hou jou by jou lees.
April 16, 2018 om 1:57 nm
Het gesê oë nie ivoortorings nie
April 16, 2018 om 2:00 nm
Jy….. ek skud nou net my kop 😄
April 16, 2018 om 1:26 nm
Ok Kameel, as jy my kiekie neem, sal jy my moet “platslaan” met die ensiklopedieë -probleem is anderkant van hare. Dit was stunning geskryf en gelees soos ‘n storie, dankie vir die deel van dit.
April 16, 2018 om 1:36 nm
Nou laat jy my skaterlag 😀😀😀 Dankie Virgo…. ook nog nie die ensiklopedieë gebruik vir PLATSLAAN nie!!! Ons sal maar weer op die oë gefokus het 😀😀😀😀
April 16, 2018 om 2:43 nm
April 16, 2018 om 1:42 nm
April 16, 2018 om 1:47 nm
Hoekom ja jy Toorts?
April 16, 2018 om 1:55 nm
Sommige van ons het minder as ander, sommige meer. 🙂
April 16, 2018 om 1:58 nm
Gaan jy kom dat ek ‘n foto van jou kan neem Toorts?
April 16, 2018 om 2:02 nm
Ek is pleinweg te skaam.
Jy sal dit in my oë sien
April 16, 2018 om 2:03 nm
😂😂😂😂😂😃 Julle maak my dag met julle sêgoed.
April 16, 2018 om 2:47 nm
Ons kuier gisteraand by mense. Sy praat van Camilla, Prins Charles se vrou. Ek kyk haar met dowwe oë aan, want ek kan net aan een Camila dink, en sy gaan, sover ek weet, nie koningin word nie! 😂
April 16, 2018 om 3:00 nm
Haha, maar onse Camilla is koningin van al die fiktiewe blog-mans se harte
April 16, 2018 om 3:04 nm
Ai ja…. dis nogal lekker om die mans so aan jou voete te hê 😄
April 16, 2018 om 3:06 nm
O ja! Dis hoekom ek ietwat verward was! 😂
Gits miskien was Marco ‘n prins in disguise…. en ek is oppad koningshuis toe 😗
April 16, 2018 om 3:07 nm
Man, dít sal nou opwindend wees!
April 16, 2018 om 3:13 nm
Dan nooi ek al die bloggers vir tee by die paleis 😀😀😀😀 Sal dit nou nie lekker wees nie?
April 16, 2018 om 4:55 nm
Genoeg stof vir nóg ‘n storie! 😂
April 16, 2018 om 5:02 nm
Ek wil nie eers dink wat hulle in daardie paleis met al sy spook konings en prinsesse gaan aanvang nie 😨
April 16, 2018 om 5:24 nm
En koningin Camilla in beheer!
April 16, 2018 om 3:01 nm
Kameel – Soveel mooie talente wat jy het, wens ek kon daai foto sien
April 16, 2018 om 3:11 nm
Dankie 😊 Sy was hoog in haar noppies met die foto. My fotografie en lekkerlag studiodae het op ‘n einde gekom toe Menieres sy hande op my gekry het. Hy is ‘n tawwe kêrel dié een – laat my nie veel spasie om myself uit te leef nie. Kan darem terugkyk en weet ek het dit gedoen wat my so na aan die hart gelê het.
April 16, 2018 om 3:20 nm
Dis darem maar snaaks dat vroue altyd die meeste compromise vir liefde
April 16, 2018 om 3:29 nm
Ek het al baie oor dié een gedink…. dit is definitief so. Na die val het God vir Eva gesê “Na jou man sal jou begeerte wees, maar hy sal oor jou heers.” Sommer maar gewonder of hierdie vroue ding met die liefde saam nie iets met dié woorde te doen het nie. Eintlik moet ek dit gaan mavors.
April 16, 2018 om 6:16 nm
Wens ek kon iewers na jou foto’s gaan kyk …
April 16, 2018 om 6:24 nm
Die dag toe ek my studio toegemaak het, het ek van al my discs ontslae geraak. Die fotos is op disc gesit, dan kan kliënt kies wat hy/sy geprint wil hê. Al goed spyt gekry dat ek dit gedoen het. 😕
April 16, 2018 om 7:06 nm
Kry jy nie lus om dit weer te doen nie?
April 16, 2018 om 7:17 nm
Dit was ‘n groot terugslag toe ek so oornag nie meer fotografie kon doen nie. My lank gevat om vrede daarmee te maak, maar het nou vrede. Los dit nou maar vir die jongeres 😊
April 17, 2018 om 12:05 vm
Sjoekie doekie! Dis heerlik om so van jou te lees. Ek kan sien jy het voluit gegaan in jou werk. Dis sooooo lekker om te speel met idees en gedagtes en dit dan te probeer. Ek as novice het ook gevind dat jy die model regtig op haar gemak moet stel om die beste te kry. Het jy jou stories wat jy so skryf darem ge-file, sodat jy dit vir jou memoir kan gebruik. Ek kan jou baie help om rigting te kry as dit is. Ek het juis nou n 4 weke sessie gedoen met n sielkundige wat werk met “writing memoirs as a healing proses” Dit was baie insiggewend en het my gehelp om diepte te kry in my eie lewe en omstandighede. (Fluister- dalk moet ek die notas vir jou stuur. Wat natuurlik nie mag nie want ek het daarvoor betaal!)
April 17, 2018 om 8:47 vm
Wat ek skryf is alles hier op die blogpost. So baie mense wat my getuienis al gehoor het, het gesê skryf ‘n boek. Die taak lyk vir my net te groot. Wat skryf ek….alles? Kan ek myself en ander so ontbloot? Daar is soveel lelik en soveel seer in hierdie storie…. nie net uit die verlede se mense nie maar dié wat op die oomblik nog in my lewe is. Al gewens ek kan by iemand sit en my verhaal heeltemal aan die persoon vertel en vra dat hy/sy die storie skryf. Hoe eindig ek die verhaal… dit is nog on-going en alles is nog nie uitsorteer nie. So Scrapy, ek sit met ‘n dilemma. Sal graag jou “notas” lees. 😊
April 17, 2018 om 9:49 vm
Ons het juis in een sessie gepraat oor wat jy moet en wat nie moet nie en dan ook hoe hy kommentare van betrokkenes kan hanteer. Ek sal kyk of ek inligting kan forward. Sal ook vir jou my skrywes en Jerry die aanbieder se kommentaar vir jou stuur.
Dankie Scrapy. Mooi dag vir jou in die poskaart 😊
April 18, 2018 om 4:56 vm
Ek moet net weer jou adres kry asb. Stuur my n mailtjie dan stuur ek vir jou die inligting. inekekruger@gmail.com
April 18, 2018 om 9:18 vm
April 17, 2018 om 8:27 vm
Wow jy het so goed geskryf ek sien sommer die foto xx
Dankie 😊 Lekker om iets te doen wat mens werklik geniet. Voel jy al beter?
Ja baie, ek sit met my p/a se seuntjie in noodgevalle, hy het sy knieg oopgeval. Steke, bloed snot en trane…
April 17, 2018 om 9:35 vm
Ag toggie, sterkte daar 😮
April 17, 2018 om 9:08 vm
Wel, jy het weer ‘n keer my voete onder my uitgeslaan. Dit was ‘n wonderlike beskrywing Kameel en dis so jammer dat jy nie kon voortgaan met die fotografie nie. Ek is is seker daar was ook meer stories as net hierdie een.
April 17, 2018 om 9:32 vm
Dankie Hester. Ja daar was soveel lag by betrokke. Ken vra op ‘n keer vir my wat maak julle in die studio…. ‘n mens hoor net ‘n geskaterlag van wie weet hoe vêr af. Maar dan is dit ook maar wie ek is…. doen alles voluit.
April 17, 2018 om 9:13 vm
Ek het natuurlik ook al die kommentaar eers gelees. Hierdie bloggers kan darem lekker gesels! Daai dilemma van jou lewensverhaal skryf, ken ek maar te goed. Daar is net te veel dinge waaroor ‘n mens soms nie jou mond kan oopmaak nie, want te veel mense kan seerkry. Dis hoekom ek altyd sê oor hierdie “wees eerlik” dryf op faceboek – my eerlikheid sal jou uit jou onderklere skok; los maar liewer.
April 17, 2018 om 9:23 vm
Laat jy my alweer lag. Sien hoe sit die mense sonder onderklere en lees ons lewensverhale.